
MEGÁLLAPODÁS 
amely létrejött egyrészről Martfű Város Önkormányzata képviseletében  Dr. Papp Antal polgármester, másrészről a Dr. Magyarósi és Társa Egészségügyi Szolgáltató BT. - Martfű, Munkácsy út 87. adószám: 20539924-1-16 - képviseletében Dr. Magyarósi László között  az 1999. november 1-jétől érvényes  egészségügyi szolgáltatás nyújtására vonatkozó megállapodás felülvizsgálata tárgyában, melynek alapján az alábbi megállapodást kötik:
1. Felek megállapodnak abban, hogy a Martfű város I. számú háziorvosi körzetében a háziorvosi ellátás feladatait területi ellátási kötelezettséggel a Dr. Magyarósi és Társa Egészségügyi Szolgáltató BT. látja el a vonatkozó jogszabályi feltételeknek megfelelően.

A területi ellátási kötelezettség utcajegyzéke a megállapodás melléklete.
2. A háziorvosi alapellátást az egészségügyi szolgáltató a személyes ellátásra kötelezett orvos Dr. Magyarósi László – orvosi nyilvántartási száma: 49346  - közreműködésével látja el.

3. A területi ellátási kötelezettséget a Dr. Magyarósi és Társa BT. biztosítja azzal, hogy a hozzá bejelentkezett személyekkel azonos ellátásban részesíti a körzetében lakó és más orvost választó biztosítottakat is, ha azok választott orvosukat felkeresni nem tudják.
4. Az I. számú háziorvosi körzet rendelési ideje:
Hétfő: 8-12

Kedd: 8-12

Szerda: 12-16

Csütörtök: 8-12

Péntek: 8-12
5. Az Önkormányzat az ügyeleti ellátást külön szerződésben, külső vállalkozóval biztosítja.

6. Martfű Város Önkormányzata a I. számú körzet háziorvosi feladatai ellátásához térítésmentesen biztosítja a Dr. Magyarósi és Társa BT. részére a Martfű, Gesztenyesor 8. szám alatti Egészségügyi Központban lévő 28,67 m2 alapterületű háziorvosi rendelőhelyiséget, valamint a hozzátartozó betegváró és szociális helyiségeket, s annak vagyonvédelmét.
 7. Az Önkormányzat vállalja a fenti rendelő és kiegészítő helyiségek működtetését, (fűtés, világítás, víz- szennyvízszolgáltatás, szemétszállítás, takarítás) melynek költségeihez a  Dr. Magyarósi és Társa  BT. a Martfű Város Önkormányzatának Képviselő-testülete által külön döntésben meghatározott – és folyamatosan felülvizsgált – mértékben járul hozzá, és a működtetési költséget számla alapján az Önkormányzatnak megtéríti. 
8. Szerződő felek megállapodnak, hogy a használatba vett épület műszaki meghibásodásából eredő üzemeltetési költség többletet (pl: csőtörés, elfagyás)  az Önkormányzat, mint az épület tulajdonosa köteles viselni. Az Önkormányzat gondoskodik továbbá a rendelő külső homlokzati részei karbantartásáról, felújításáról, valamint a falakban elhelyezkedő vezetékek és a központi fűtésrendszer teljes, vagy részleges cseréjével járó munkák elvégzéséről.
9. Felek megállapodnak abban, hogy Martfű Város Önkormányzata a külön rendeletben meghatározott minimum feltételhez szükséges, a Dr. Magyarósi és Társa BT. számára térítésmentesen rendelkezésre bocsájtott eszközöket a BT. a  továbbiakban is használja és vállalja, hogy a későbbiekben a szükséges eszközöket saját erőből biztosítja, illetve saját felelősségi körében gondoskodik az eszközök működőképes rendelkezésre állásáról.  

Az egészségügyi szolgáltató, a Dr. Magyarósi és Társa BT. által vásárolt eszközök a továbbiakban a saját tulajdonát képezik, kivéve azok az eszközök, amelyeket a minimum feltétel pótlására szerzett be. A minimum eszközök pótlására, javítására szolgáló eszközök az Önkormányzat tulajdonát képezik. A továbbiakban nem használt, vagy leselejtezett eszközöket pedig az Önkormányzat részére visszaadja. 

10. Felek megállapodnak, hogy Martfű Város Önkormányzata - leltár szerint – térítésmentes használatra átadja a fenti rendelő berendezési tárgyait. 
11. A Dr. Magyarósi és Társa BT. vállalja hogy a részére térítésmentesen rendelkezésre bocsátott berendezési tárgyak, felszerelések, eszközök állagát megóvja, vállalja, hogy a külön jogszabályban meghatározott minimum feltételekhez szükséges eszközök, műszerek karbantartásának, műszaki felülvizsgálatának költségeit átvállalja.  
12. A Dr. Magyarósi és Társa BT. vállalja, hogy saját költségén biztosítja a háziorvosi ellátásához szükséges fogyóanyagokat.
13. Felek megállapodnak, hogy a I. számú háziorvosi körzet betegellátását a Dr. Magyarósi és Társa BT. folyamatosan biztosítja, akadályoztatása, tartós távolléte esetén helyettesítéséről és a  helyettesítés költségeiről a BT gondoskodik.
14. A Dr. Magyarósi és Társa BT. vállalja, hogy a I. számú háziorvosi körzetben a zavartalan betegellátáshoz szükséges szakdolgozókat saját költségén biztosítja, gondoskodik munkájuk ellátásához szükséges szakmai továbbképzésükről, távollétükben helyettesítésükről.
15. Felek megállapodnak, hogy a I. számú háziorvosi körzet háziorvosi feladatainak ellátásához szükséges megállapodásban rögzítetteken túl az Önkormányzat anyagi kötelezettséget nem vállal, az ellátást végző esetleges csődje esetén minden kötelezettség a Dr. Magyarósi és Társa BT-t terheli. 
16. Az Önkormányzat kártalanítási kötelezettséggel tartozik a körzetmódosítás miatt bekövetkezett, háziorvost ért kár estén, melynek megállapításánál figyelembe kell venni a háziorvosi szolgáltató által a finanszírozása keretében a változás évét megelőző évben kapott egy éves összeget.
17. Az Önkormányzat a megállapodást – indoklással – felmondja, ha a háziorvos a megállapodásban vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat, vagy a háziorvos önálló egészségügyi tevékenység végzésére való jogosultságát bármely okból elveszti.
18. Jelen megállapodás 2017. október 1. napjától határozatlan időre, de minimum 2022. szeptember 30-ig kerül megkötésre. A felek a megállapodást 6 hónapos felmondási idővel írásban mondhatják fel.
A megállapodásban foglaltak módosítását bármelyik fél, bármikor kezdeményezheti.

19. A jelen megállapodásban nem rögzített kérdésekben a mindenkori jogszabályok az irányadók. 

M a r t f ű, 2017. szeptember 28.
……………………………………….               ……………………………………….
Martfű Város Önkormányzat nevében 
      Dr. Magyarósi és Társa BT.  képviseletében
         Dr. Papp Antal                             Dr. Magyarósi László
         polgármester                                 ügyvezető
Ellenjegyeztem:
…………………………

